Уладыка Кірыла Васіль (Cyril Vasil’, па славацку яго імя — Цырыл) нарадзіўся ў Кошыцах (Славакія) 10 красавіка 1965 году. У 1982-1987 гг. навучаўся ў Браціслаўскім універсітэце на тэалагічным факультэце імя Кірылы і Мятода. Быў рукапакладзены на сьвятара 14 чэрвеня 1987 г. біскупам Славамірам Міклаўшам з Югаславіі, бо ў той час Славацкай Грэка-Каталіцкай Царквой кіраваў ардынар-мітрат, які ня быў біскупам (не атрымаў дазволу камуністычных уладаў). У 1990 годзе айцец Цырыл Васіль уступіў у Ордэн Езуітаў.